ভাৰতে এই বছৰৰ ১৬ জানুৱাৰীৰ পৰা নাগৰিকসকলক ভেকচিন প্ৰদান কৰা আৰম্ভ কৰিছিল। দেশৰ সকলো নাগৰিকৰ সামূহিক প্ৰচেষ্টা আৰু সামূহিক ইচ্ছাত আজি ভাৰতে ১৪১ কোটি ভেকচিন ড'জৰ অভূতপূৰ্ব আৰু অতি কঠিন লক্ষ্য অতিক্ৰম কৰিছে। আজি, ভাৰতৰ প্ৰাপ্তবয়স্ক জনসংখ্যাৰ ৬১ শতাংশতকৈও অধিক লোকে ভেকচিনৰ দুয়োটা পালি লাভ কৰিছে। একেদৰে, প্ৰাপ্তবয়স্ক জনসংখ্যাৰ প্ৰায় ৯০ শতাংশ লোকক টিকাকৰণ কৰা হৈছে। আজি, প্ৰতিজন ভাৰতীয়ই গৌৰৱান্বিত হ' ব যে আমি বিশ্বৰ সৰ্ববৃহৎ আটাইতকৈ সম্প্ৰসাৰিত আৰু কঠিন ভৌগোলিক পৰিস্থিতিৰ মাজত এনে এক সুৰক্ষিত টিকাকৰণ অভিযান আৰম্ভ কৰিছোঁ। বহুতো ৰাজ্য, বিশেষকৈ গোৱা, উত্তৰাখণ্ড আৰু হিমাচল প্ৰদেশৰ দৰে পৰ্যটন-গুৰুত্বপূৰ্ণ ৰাজ্যই ১০০ শতাংশ ছিংগল ড' জ টিকাকৰণৰ লক্ষ্য প্ৰাপ্ত কৰিছে। আমি সকলোৱে জানো যে কোৰোনা এতিয়াও যোৱা নাই, এনে পৰিস্থিতিত সতৰ্কতা অতি গুৰুত্বপূৰ্ণ।